﻿Li viu Rusii L I V I U R U S U LOGICA FRUMOSULUI BUCUREȘTI - 19 6 8 EDITURA PENTRU LITERATURĂ t N'IVERSALĂ INTRODUCERE Multă vreme estetica fusese considerată ca știință a frumosului, și anume atît a frumosului artistic, cît și a celui natural, în mișcarea estetică modernă însă această concepție intimpină adversități hotărîte, pe motivul că ea ar duce la echivocuri care ar zdruncina unitatea acestei discipline Două sînt curentele care se opun noțiunii de frumos ca bază a esteticii : unul vrea să elimine pur și simplu acest concept din cîmpul preocupărilor estetice, iar celălalt vrea să-i restrîngă considerabil sensul Primul curent se caracterizează prin intenția de a restrînge cercetarea estetică numai la domeniul artei, eliminînd natura ca un fenomen cu totul aneste-lic E adevărat că unii din reprezentanții acestui curent continuă să întrebuințeze cuvîntul de frumos, însă numai sub accepțiunea de „frumos artistic", ceea ce revine la acelafși lucru, fiindcă frumosul în vechiul său înțeles neneral tot eliminat rămîne Bazele acestui curent le găsim deja la Aristotel Spre deosebire de Platon, pentru ' are ideea de frumos formase o preocupare de căpătîi, \ristolel, în scrierile sale de natură estetică, insistă ex- despre „judecata" estetică, lucru care în parte i se reproșează și lui Kant Desigur, obiecțiunea este gravă, fiindcă dacă la Kant sînt încă evidente urinele inte-lectualiste, tot el a fost acela care a întemeiat autonomia esteticii, punînd la baza fenomenului estetic sentimentul Iar pe urmele lui estetica modernă s-a dezvoltat, în cea mai mare parte, în făgașul sentimentului, lagaș care, în general, este considerat ca ceva străin de ceea ce se înțelege obișnuit prin tot ce este logic 1 ogicul, după părerile dominante, este ceva de domeniul intelectual, rațional Nu-i de mirare deci că de lumea estetică se atașează, în mod curent, calificative ca „alogic", „ilogic", „irațional", pentru ca, trecînd prin înțelesurile unei beții extatice, să se ajungă la preaslăvirea unui misticism de dubioasă calitate Pentru acest fel de a gîndi, fenomenul estetic are la bază anumite feluri de trăiri, de scînteieri ale vieții, care se opun cu înverșunare intențîonalităților „distrugătoare" ale rațiunii, adică ale factorilor logici Nu în acest sens cu totul unilateral vrem să luăm termenul de „logic" cînd ne propunem să vorbim despre logica frumosului E adevărat că atunci cînd se discută despre logică în sens de disciplină filozofică independentă ne gîndim la acea ramură a filozofiei care se ocupă cu legile gîndirii, cu normele de manifestare ale rațiunii, cu regulile cunoașterii omenești Din aceste enunțări însă nu rezultă numaidecît o intelectuali-zare în sensul unilateral și cras al cuvîntului Reținem înainte de toate că ori de cîte ori este vorba despre ceva logic, ese vorba implicit despre norme, reguli, legi Iar normă sau lege a rațiunii nu înseamnă numaidecît rațiune luată în sensul abstract; mecanic, lipsit 10 Logica frumosului de viață, sens răspîndit de la veacul al 17-lea încoace Noi ne gîndim în special la sensul cuvîntului logos din Antichitate, cînd noțiunile filozofice se împărtășeau din pulsația proaspătă a vieții și a întregii realități, în special ne referim la accepția acestui cuvînt la He-raclit, fondatorul dialecticii, pentru care logos însemna unitatea de norme inerentă întregii existențe, legea eternă, multiplă și in același timp unitară, a lumii Existența, după Heraclit, este o necontenită devenire, ea are la bază dialectica forțelor antagoniste, din jocul sau ciocnirea cărora rezultă o armonie însă această ciocnire a forțelor antagoniste nu se desfășoară la întîmplare; ea se dirijează în conformitate cu unele norme inerente, care tind spre ordine Sinteza acestor norme sau legi inerente, tendința intrinsecă a firii spre ordine, este, după Heraclit, sensul logro s-ului, termen irbpămîntenit de dînsul în domeniul filozofiei în acest înțeles, /ogos-ul, rațiunea, nu este o facultate unilaterală a spiritului omenesc, cum greșit a fost răstălmăcit mai tîrziu, ci însăși pulsația fundamentală a întregii existențe, este ,,rațiunea ei de a fi" Lumea fizică și morală, viața individuală și colectivă, cu un cuvînt, existența cu toate aspectele ei particîpă la acest logos, care, bineînțeles, nu este o substanță absolută, ci tocmai acea unitate adîncă a normelor inerente care duc spre o ordine armonică Prin urmare nu este vorba despre rațiunea abstractizantă, care prin gîndirea discursivă duce la concepte rigide, ci despre o rațiune vie, care canalizează întreaga existență spre un kos-mos armonic în acest sens, cuvîntul logic poate fi întrebuințat într-un înțeles cu mult mai larg : așa se vorbește despre o logică „naturală", despre logica ,,fap- Introducere 11 lelor", despre o logică „socială", ba chiar despre o logică Hartmann, ca să cităm și pe un contemporan de seama, susține că adevărul constă din corespondența conținutului procesului cunoașterii cu obiectul real, ceea ce înseamnă că e vorba despre „o relație care trans- altă însușire Am văzut că adevărul și binele se caracterizează prin nemulțumire Frumosul dimpotrivă are Ia bază mulțumirea E clar că el, fiindu-și suficient sieși, nepostulînd nimic în afară de sine, nu poate trezi decît mulțumire în cazul frumosului nu avem de-a face u descoperiri sau realizări fragmentare, care vizează necontenit spre noi și noi fragmente, ci totdeauna cu un lot unitar Obiectul frumos rezumîndu-se la propria sa imanență, nu poate fi decît un întreg bine închegat Din acest motiv el mulțumește, place așa cum se prezintă fără să mai facă apel la alte obiecte frumoase în fața obiectului frumos, simțirea mea îmi dictează : ,,îmi place, adică el este bine așa cum este, mă mulțumește, mă împac cu el, sînt de acord cu el" Și dorința mea este să stărui cit mai mult în această stare provocată de contemplația estetică De unde în cazul adevărului și binelui nemulțumirea mă ține în-tr-o necontenită frămintare și mă îndeamnă înainte, frumosul dimpotrivă mă ține pe loc, mă îndeamnă să mă fixez cît mai mult asupra lui, să-l aprofundez așa cum se prezintă Această oprire din goana obișnuită îmi produce o mulțumire, o stare de împăcare1 1 Pentru a evita o neînțelegere foarte regretabilă care se produce util de des, accentuăm în mod cu totul deosebit că starea de mulțumire împăcare nu înseamnă numaidecît stare de liniște, adică pasivitate Dacă ■ n le opere de artă ne provoacă, cel puțin in aparență, o stare dc liniște, ,,, schimb sînt altele care ne țin într-o remarcabilă neliniște, produeindu- 36 Logica frumosului Dar în ce privește starea de mulțumire sau nemulțumire, nu putem uita că ni s-ar putea face o observație foarte serioasă în estetică este curentă părerea ca arta n-ar fi altceva decît un corectiv al vieții : omul recurge la ea fiindcă este nemulțumit de ceea ce ii oferă viața obișnuită ; prin urmare frumosul, cel puțin sub forma lui artistică, ar avea și el ca punct de plecare nemulțumirea Nu se poate contesta că această afirmație conține un adevăr important, de care trebuie să ținem seamă, lotuși deosebirea persistă Nu trebuie să uităm că judecind arta sau frumosul din acest punct de vedere, de fapt îi aplicăm un criteriu teoretic sau moral, si nu estetic E neîndoios însă că sintem obligați să aplicăm fiecărei valori criteriile ei proprii, numai așa îi putem înțelege esența Din punct de vedere estetic nu ne interesează ce fel de stări premergătoare ne mină spre căutarea frumosului, ci din ce constă el și contemplația lui- Și dacă e sigur că o stare de nemulțumire ne poate împinge spre căutarea frumosului, nu-i mai puțin sigur că în momentul în care absorbim frumosul, în momentul în care el ni se oferă și noi îl contemplăm, ne transpunem într-o stare de mulțumire, de fericire chiar Fiindcă dacă un obiect oarecare deșteaptă nemulțumire, aceasta înseamnă pur și simplu că el — cel puțin pentru contemplatorul respectiv — nu este frumos Starea estetică nu poate să înceapă decît în momentul în care se ivește un acord cu ceea ce ni se oferă, adică o mulțumire ne totuși în același timp o stare de profundă mulțumire și împăcare Mai jos vom reveni asupra acestei probleme în ce privește raportul sentimentului de mulțumire cu frumosul, atragem atenția asupra lucrării lui Paul Hăberlin, Allgerneine Ăsthetik, Basel, 1929 Raportul dintre frumos și celelalte valori spirituale 37 Desigur, nu putem nega, ceea ce am afirmat deja, id , p 409, 156 Logica frumosului ției E clar deci : grația coincide în întregime cu tipul simpatetic al frumosului Prin urmare, unul din genurile frumosului este frumosul simpatetic sau grațios Deosebirile de nuanțe pe care le-am remarcat în legătură cu frumosul simpatetic sînt nuanțe variate ale grației De altfel, însuși Schiller a vorbit despre gratie înviorătoare și grație liniștitoare L ceea ce coincide cu cele spuse de noi în legătură cu Rafael și Watteau Grația sau frumosul simpatetic este acel gen al frumosului care în estetica tradițională, în mod obișnuit, este numit ,,frumosul propriu-zis", sau ,,frumosul în sens restrîns" etc Adică este identificat cu frumosul luat drept categorie estetică de sine stătătoare Dar nu totdeauna grația este cea care se bucură de această favoare Schopenhauer de ex face deosebire fundamentală între grație și frumos în acest caz frumosul, luat drept categorie estetică izolată, este identificat aproximativ cu ceea ce am numit noi frumos echilibrat Deci încă un motiv puternic pentru a nu întrebuința termenul de frumos spre a desemna o anumită categorie estetică Din categoriile estetice curente, noțiunea care coincide cu genul echilibrat al frumosului este demnitatea Desigur, în mod curent demnitatea trece drept un concept moral, de fapt însă ea este în același timp o importantă noțiune estetică Schiller are meritul de a o fi pus în valoare din acest punct de vedere în studiul citat Din păcate, după Schiller ea nu și-a păstrat 1 Ibid , p, 430 Genurile inimosului 157' caracterul independent, ci a fost amestecată cu alte categorii, în special cu sublimul Volkelt de ex consideră frumusețea demnă ca o categorie a sublimuluiJ Demnitatea implică, din punct de vedere moral, în primul rînd autostăpînire Aceasta o caracterizează și din punct de vedere estetic în timp ce grația se distinge printr-o tensiune ușoară, datorită maleabilității și lipsei de rezistență, frumusețea demnă se caracterizează printr-o încordare intensă, datorită forțelor dezlănțuite, care insă sînt stăpînite în timp ce grația este o armonie ce se ivește aproape de la sine, demnitatea este o armonie cucerită Deci în frumosul demn pornirea demoniacă se afirmă din plin, însă ea este ținută în frîu, ceea ce determină încordări intense, așa încît formele se afirmă cu o deosebită plasticitate și robustețe Forma supremă a demnității este majestatea E clar deci că și al doilea gen al frumosului coincide cu o veche categorie estetică : avem frumosul echilibrat sau demn Ajungem acum la categoria estetică cea mai pe-larg dezbătută și cu fețele cele mai multiple: la sublim Această noțiune poate duce la multe confuzii, fiindcă este întrebuințată în sensuri foarte variate în orice caz este sigur că sublimul are dintre toate categoriile estetice cele mai multe variante consacrate însă adesea aceste variante coincid cu celelalte categorii ale frumosului De ex J Cohn distinge trei categorii ale sublimului, dintre care însă două se acoperă complet 1 J Voîkeît, Sysfem der jfstfeetifc, voi II ed 2, Miinchen, 1925 158 Logica frumosului sau în parte cu frumosul echilibrat și cu frumosul simpatetic * Același lucru la J Volkelt2 înainte de toate trebuie să stabilim criteriul după care întrebuințăm acest cuvînt Kant de ex spune că la baza sublimului este o mărime neobișnuită care simbolizează infinitul, și anume fie mărime de întindere, fie mărime de forță însă el precizează că sublim nu găsim decît în natură După Kant, sublimul este de două feluri: sublim matematic, care este de natură liniștită, și sublim dinamic Pentru prima categorie, exemplul cel mai tipic este marea liniștită sau imensitatea •cerului înstelat, iar pentru a doua, marea agitată în plină furtună Dacă medităm însă problema mai de aproape, reiese că nu avem nici un motiv ca marea liniștită sau cerul înstelat să nu le considerăm frumuseți demne, și anume drept nuanțe superioare ale acesteia, a-dică majestuoase Aceasta chiar și dacă ne gîndim numai la natură, cum o face Kant Cum însă noțiunea de sublim se aplică tot așa de bine și la artă, lucru asupra căruia ar fi banal să stăruim, chestiunea se schimbă și mai mult Aici simpla mărime matematică a operei respective nu mai poate decide caracterul ei Este indiscutabil că două tablouri sau statui de mărime egală, sau două opere literare sau muzicale de lungime egală, sînt departe de a ne indica identitatea lor în ce privește categoria estetică din care fac parte Același lucru trebuie să-l spunem și cu privire la mărimea matematică a subiectului redat 1 J Cohn Altgemeine Ăsthetik, Leipzig, 1901, p 181 și urm ’ J Volkelt, op cit , p 117 și urm Genurile frumosului 159 Dar să vedem mai întîi sensul originar al cuvîntului Etimologic, sublim înseamnă elevație Același înțeles îl are și corespondentul său german „erhaben" Acest sens de elevație l-a avut cu predilecție în Franța în veacul al XVII-lea și al ХѴІП-lea Dar este peste orice discuție că de fapt orice formă a frumosului deșteaptă un sentiment de elevație, ne ridică deasupra efemerului, în acest sens, Voltaire spune cu bună dreptate în dicționarul său filozofic : „Ce n'est pas ce qu'on appelle esprit, c'est le sublime et le simple qui font la vraie beaute * Deci, întrebuințat acest cuvînt în sensul său etimologic, el se acoperă cu întregul domeniu al frumosului, chiar și cu grația, care în tratatele moderne de estetică este considerată ca diametral opusă sublimului Nu-i de mirare că la Chateaubriand de ex găsim următoarea expresie: „rites sublimes ou gracieux"1 2 Este în afară de orice discuție că termenul de sublim, luat în sensul său de mai sus, nu poate desemna o categorie estetică specială El poate îndeplini acest rol numai dacă are și un înțeles mai specific, prin care se deosebește de celelalte categorii estetice Acest plus de înțeles îl formează dinamismul nestăvilit, revărsarea lui impetuoasă Prin urmare, acest înțeles specific trebuie să-l dăm sublimului, dacă vrem să-l păstrăm ca o categorie estetică distinctă Altfel înseamnă să încălcăm sfera celorlalte categorii, ceea ce duce la confuzii interminabile Jouffroy spune cu bună dreptate : „L’idee fondamentale 1 Citat după dicționarul filozofic ai lui Andră Lalande 2 F R de Chateaubriand, Ginie du christianisme Primul proiect de-prefață 160 Logica frumosului du sublime, c'est la lutte; c'est l'idee de la force libre et intelligente luttant contre Ies obstacles qui genent son developpement" Această idee a luptei aprige, a agitației fără frîu, este atribuită sublimului în special •de la Burke încoace Burke a avut în special meritul de a fi subliniat latura de neplăcere, de suferință ca sursă a sublimului, suferință care în cele din urmă se convertește în plăcere El vorbește despre sentimentul de frică, de teroare, deșteptat de un obiect „teribil", ca fiind ceva specific sublimului Această idee o susține apoi și Kant, atît doar că prin noțiunea de sublim matematic el revine la acel sentiment de elevație pe care îl regăsim în toate categoriile frumosului Aceeași idee a forței o regăsim apoi în toate teoriile moderne asupra sublimului, unii cercetători mărginindu-se să accentueze afirmarea acestei forțe ca atare, alții căutînd să înglobeze în ea și aspecte mai statice ale frumosului Noi, după cele spuse mai sus, sîntem de părere că dacă vrem să păstrăm termenul de sublim pentru a caracteriza o anumită categorie estetică, nu-1 putem lua decît în sensul de dinamism nestăvilit, fiindcă numai astfel putem marca o diferență specifică față de celelalte •categorii estetice și putem evita confuziile Drept urmare, este evident că sublimul este identic cu ceea ce am numit noi tip expansiv Prin urmare, al treilea gen estetic este frumosul expansiv sau sublim în felul acesta, cele trei tipuri de frumos schițate de noi se identifică cu cele trei categorii estetice cunoscute, care de fapt sînt categoriile fundamentale E adevărat că mai există cîteva categorii de o deosebită însemnătate, cum sînt în special : tragicul, comicul și umorul în realitate însă, toate acestea nu sînt cate- Genurile irumosului 161 gorii de sine stătătoare ale frumosului, ci variante ale genurilor enumerate, cu preponderență ale sublimului, în special este evident lucrul acesta cu privire la tragic Se știe de mult că acesta este forma cea mai importantă a sublimului, varianta lui sumbră, care din toate formele estetice a fost mai mult remarcată și studiată El constă dintr-un conflict acut cu urmări fatale Și comicul și umorul sînt variante ale frumosului expansiv sau sublim, însă în timp ce la tragic conflictul se rezolvă în adîncimi sumbre, la comic și umor el se rezolvă luminos Tocmai din acest motiv, aceste două variante sînt îmbinate din plin cu trăsături din genurile vecine, în special cu însușiri simpatetice în anumite cazuri, aceste trăsături simpatetice pot să ajungă chiar predominante, nuanța expansivă afirmîndu-se numai ca vervă a conflictului comic în orice caz, important este că toate aceste categorii estetice se explică perfect de bine prin cele trei genuri expuse de noi Mai există o categorie estetică foarte încetățenită în cîmpul disciplinei noastre : caracteristicul Volkelt îi consacră, împreună cu frumosul în sensul restrîns un capitol special, considerîndu-1 ca o formă fundamentală deosebit de importantă Fapt e însă că nici această categorie nu iese din făgașul tipurilor expuse de noi Caracteristic înseamnă evidențierea unor însușiri esențiale cu pregnanță, energic, cu proeminență, ca adine întipărite El accentuează prin excelență latențe energetice Volkelt însuși constata că în timp ce în cazul așa-zisului frumos, luat drept categorie separată, trăsăturile esențiale se afirmă cu facilitate, în cazul caracteristicului ele au obstacole de învins, adică suscită un conflict Dar conflict înseamnă descătușare de 11 - C 209 Ifi2 Logice frumosului forțe, ceea ce dovedește că avem de-a face cu o formă a demoniacului în cazul că la baza caracteristicului avem un neastimpăr care este captat, adică este canalizat în forme bine marcate, el se identifică fără îndoială cu ceea ce am numit noi gen demoniac echilibrat Dimpotrivă, dacă conflictul nu reușește să fie stăvilit, atunci caracteristicul se identifică cu genul demoniac expansiv Avem impresia că cele mai tipice cazuri afe caracteristicului formează puntea intermediară între frumosul echilibrat și frumosul expansiv în ce privește urîtul, care, după cum am amintit la începutul acestei lucrări, este luat uneori drept o categorie estetică, nu mai insistăm Am arătat deja că urîtul ca atare este un concept anestetic, iar în măsura în care el a putut fi introdus în estetica, c*l este identic cu caracteristicul, sau cu o nuanța a lui, și ca atare face parte din una din formele demoniace ale frumosului Din acestea rezultă că toate categoriile estetice tradiționale se explică perfect în baza tipologiei care s-a desprins din dialectica frumosului N-am insistat în amănunt asupra fiecărei categorii în parte, fiindcă aceasta ar întrece cu mult limitele acestei lucrări Ele ar trebui expuse fie într-o lucrare specială, fie într-un sistem de estetică mai extins Pe noi aici ne interesează numai schema generală pentru a învedera că în cîmpul categoriilor estetice, în aparență atît de încurcat, se desenează precis anumite trăsături fundamentale, adică anumite directivări logice, datorită cărora genurile frumosului nu se ivesc după voia hazardului Ca în oricare disciplină, e nevoie și aici de a găsi în sînul varietății fenomenelor numitorul comun, linia rațională, fără de care o fundamentare științifică este imposibilă Genurile inimosului 163 Urmează să mai vedem raportul dintre diferitele genuri ale frumosului și stil Se vorbește despre mai multe feluri de stil — există oare vreo legătură între acestea și diferitele categorii de frumos ? Stil înseamnă înainte de toate o unitate de expresie El se evidențiază printr-o anumită structurare formală, care implică însă în același timp un conținut, adică o frămîntare lăuntrică animată de năzuința formativă, în structurarea formală a expresiei se afirmă o linie directoare care unifică întregul ansamblu și îi imprimă o pecete specifică Această linie directoare nu este în funcție de coeziuni întîmplătoare, ci de date esențiale ; se bazează, după cum spune Goethe, pe ,,esența lucrurilor" O anumită conformație are stil atunci cînd prin ea se tălmăcește ceva esențial Pe scurt, in stil se cristalizează o anumită atitudine spirituală El este o închegare de natură formală, sugîndu-și însă seva din stratul esențelor adînci Varietatea de stiluri nu înseamnă altceva decît varietatea atitudinilor spirituale, care iși caută și își găsesc expresia formală adecvată în felul acesta, stilul are atît un aspect individual, cît și unul colectiv Fiecare artist iși are atitudinile spirituale specifice, ce se imprimă cu consecvență, ca linii directoare, în operele sale Artistul insuși apoi se încadrează cu întreaga operă într-o anumită epocă, fiindcă fiecare epocă îsi are stilul său în secolul al XÎX-lea si la începutul secolului al XX-lea, dar în bună parte chiar și în zilele noastre, stilul este considerat ca un fenomen istoric Se susține anume că fiecare epocă își are stilul său și că variind epocile variază și stilurile Așa se vorbește despre stilul clasic, ca specific Antichității, despre stilul gotic, ca 164 Logica frumosului specific Evului Mediu, despre stilul Renașterii, apoi despre stilul baroc, ca specific Evului Modern Se mai vorbește despre stilul romantic, care se întinde pînă în epoca contemporană Specificul acestor stiluri a fost evidențiat prin descrierea exterioară a fenomenului artistic, dînd loc în același timp presupunerii că epocile viitoare vor aduce probabil stiluri noi, mai mult sau mai puțin deosebite de cele din trecut Astăzi însă stilul nu-1 privim numai din exterior, ci căutăm să-i descoperim imboldurile lăuntrice Datorită acestui fapt, nici în domeniul stilului nu mai domină o neorînduială întîmplătoare, ci se întrevăd din ce în ce anumite norme care oferă puncte de reper solide pentru studiul lui Astăzi știm că variația stilurilor depinde de anumite inerențe normative Este deosebit de important faptul că studiul comparativ al stilurilor a dovedit că între anumite așa-zise stiluri istorice, deși deosebite între ele, există afinități cu mult mai adînci decît pare la prima vedere Așa de ex Worringer a stabilit că între stilul gotic și stilul baroc există trăsături comune cît se poate de evidente1 Nu mai stăruim asupra faptului că ceea ce se numea stil a] Renașterii, în fond reeditează trăsăturile intime ale clasicismului antic, ș a m d Nu putem și nu e nevoie să intrăm aici în amănunte, ci ne referim numai la stadiul actual al problemei, care în bună parte se leagă de numele pătrunzătorului învățat spaniol Eugenio D'Ors 2 După ce ideea apăruse timid la diferiți cercetători, 1 Wilhelm Worringer, Formprobleme der Gotik Miinchen Mai multe ediții s Eugenio D'Ors Du Baroque Trad franc, de Agathe Rouardt-Va-lery Paris, 1935 Genurile frumosului 165 Eugenio D’Ors dovedește cu o vervă scăpărătoare că stilurile istorice sînt departe de a fi imuabile și restrînse la o singură epocă Nici varietatea lor nu este așa de mare, după cum ar reieși din diferitele numiri pe care le cunoaștem De ex barocul, istoricii de artă persistă încă să-l lege numai de Post-Renaștere, adică de începuturile erei moderne în realitate, trăsătura specifică a barocului, spune Eugenio D'Ors, o găsim și în gotic, o găsim și în Antichitate, ea este și la baza romantismului și caracterizează mai ales epocile preistorice și în general artele primitive Barocul este o trăsătură constantă a spiritului omenesc, care în diferite epoci apare la suprafață, îmbracă forme care se deosebesc eventual în amănunt, dar care în fond păstrează un caracter specific permanent Același lucru și cu stilul clasic Spiritul omenesc, spune Eugenio D’Ors, atît cel individual, cît și cel colectiv, în realitate este muncit de două trăsături constante, de doi „eoni" care, deși se manifestă în contingență istorică au valabilitate supraistorică Unul dintre „eoni" are tendința spre unitate, echilibru, claritate, stare pe loc, — al doilea are tendința spre multiplu, spre dezechilibru, spre dinamism răscolitor Primul este rațiunea, a] doilea viața Primul este auster, al doilea libertin Primul este animatorul stilului clasic, al doilea animatorul stilului baroc Toate stilurile din decursul istoriei — și aceasta privește nu numai arta, ci întreaga cultură — sînt expresia concretă a unuia sau altuia din cei doi „eoni", adică diferitele stiluri nu sînt altceva decît variante fie ale stilului clasic, fie ale stilului baroc Cele două stiluri, spune Eugenio D’Ors, reprezintă „două concepții de viață net opuse" : stilul clasic, plin de economie și de rațiune, stilul „formelor care apasă", 166 Logica frumosului și baronul, plin de muzică și pasiune, mare agitator de forme „care zboară" h Din această expunere, deși cu totul sumară, reiese cu toată evidența că „eonii" de la baza celor două stiluri sînt identici cu imboldurile care duc la ceea ce am numit noi frumos echilibrat și frumos expansiv Am constatat și noi încordarea formelor „care apasă” și destinderea formelor „care zboară" E adevărat că Eugenio D'Ors vorbește numai despre o dualitate de stiluri, în timp ce noi am remarcat o tricotomîe a genurilor de frumos, însă aceasta n-are nici o însemnătate deosebită, important este faptul că factorii care duc la cristalizarea celor două stiluri fundamentale îi regăsim în sînul categoriilor estetice, ceea ce dovedește că stilurile nu sînt conformații independente de genurile frumosului, ci sînt întruparea acestora Faptul dacă avem de-a face cu o dualitate a formelor frumosului sau cu o tricoto-mie a lui, este o chestiune ce se poate discuta ; însă în principiu, pentru ceea ce ne interesează pe noi aici, este cu totul secundar Pentru noi concludent este faptul că după datele cele mai recente ale problemei, stilul nu este un capitol independent de genurile frumosului, așa cum apare în toate tratatele de estetică, ci este tocmai exemplificarea concretă a varietății frumosului Pe scurt: un anumit stil este de fapt un anumit gen al frumosului Dar dat fiind că ne-am referit la doctrina lui Eugenio D’Ors, ne folosim de prilej pentru a face cîteva scurte observații critice, în speranța că prin aceasta va reieși cu și mai multă evidență justețea tricotomiei frumosului pe care o susținem noi Credem că Eugenio 1 Eugenio D’Ors op cfi p 107 Genurile Inimosului 137 D'Ors exagerează cînd opune cele două stiluri declarînd că clasicismul exprimă rațiunea, iar barocul viața ; că primul reprezintă unitatea, al doilea lipsa de unitate; primul echilibrul, al doilea lipsa de echilibru Că rațiunea, după cum spune Sfîntul Augustin — pe care îl citează Eugenio D'Ors însuși — este o forță care tinde spre unitate, este perfect adevărat Este însă fals să se creadă că viața ar fi lipsita de unitate, deci n-ar avea de-a face cu rațiunea Nici o teorie științifică asupra vieții nu susține că ea ar fi lipsită de unitate Ceea ce înseamnă că rațiunea nu este opusă vieții, dimpotrivă, ea este integrată în aceasta Această idee de altfel nici lui Eugenio D Ors nu-i este străină, de vreme ce în anumite pasaje el însuși vorbește despre „formula biologică a logicii”, afirmînd că „rațiunea se inserează în viață, reprezintă o parte a activităților vieții” 4 Dar dacă este așa, atunci stilul baroc, care exprimă „viața", nu este lipsit de rațiune, adică de unitate Șî atunci deosebirea dintre cele două stiluri nu este prezența sau absența unității, ci faptul că fiecare dintre ele reprezintă un anumit fel de unitate : barocul o unitate mai dinamică, clasicul o unitate mai statică, mai echilibrată Dar cu aceasta am ajuns la formulările noastre Am văzut că fiecare gen de frumos rezultă din jocul dialectic dintre forța impulsivă sau demoniacă, și tendința formativă sau simpatetică Aceste forțe sînt contopite într-o unitate strinsă, însă în funcție de tensiuni variate Pentru aceea avem în cazul barocului o unitate mai dinamică, iar in cazul clasicului o unitate mai statică Ceva mai mult : Wolfflin a dovedit cu pri- * Eugenio D’Ors, p 175 168 Logica frumosului sosință că stilul baroc este mai unitar decît stilul clasic J într-adevăr, pe cînd în unitatea perfectă a stilului clasic părțile componente vădesc în același vmp și o oarecare independență, dimpotrivă, în sînul barocului toate elementele componente sînt antrenate în torentul impetuos al mișcării, așa încît ele își pierd orice urmă de independență Din acest motiv, spune Wolff-lin, stilul clasic se caracterizează printr-o unitate mul-' tipia, în timp ce stilul baroc se distinge printr-o unitate unică Dar dacă am distins cele două gradații ale unității, adică unitatea torențială a frumosului expansiv sau baroc și unitatea echilibrată, specifică stilului clasic, este imposibil să nu se impună și cea de-a treia tensiune, anume cea ușoară Ne obligă la aceasta nu numai deducția logică, dar însăși exemplificarea concretă pe care ne-o oferă natura și arta, după cum am văzut La aceeași concluzie ne duc apoi diferitele inadvertențe ce se ivesc din exemplele citate de Eugenio D'Ors însujși Distingînd numai cele două stiluri, unul static și altul dinamic, Eugenio D'Ors este nevoit să înserieze toate operele de artă exclusiv în aceste două făgașuri, ținînd seama de mișcarea sau lipsa de mișcare a lor Așa se întîmplă că pe Watteau, care desigur este plin de vioiciune, îl găsim citat ca un exemplu favorit al stilului baroc, alături de El Greco Această alăturare nu poate să nu dea de gîndit Oricine va admite că lumea lui Watteau este cu totul deosebită de lumea lui El Greco Deși amîn-doi sînt plini de mișcare, totuși va simți oricine că mișcarea grațioasă a zâmbitorului Watteau nu se poate compara ’ Heinricli Woîfflin, Kunstgeschichtliche GrundUegriffe, ed cit pp 16 și urm Genurile frumosului 169 cu mișcarea masivă și apocaliptică a sumbrului El Greco Unul ne introduce în lumea zîmbetului luminos, celălalt într-o lume obscură plină de teroare E adevărat că Eugenio D'Ors deosebește cu un remarcabil simț artistic o serie mare de nuanțe variate ale barocului, stabilind și categoria barocului-rococo, pentru care consideră ca exemplu tipic pe Watteau Totuși observația noastră nu-și pierde valabilitatea între cei doi artiști, factorul comun rămîne numai mișcarea Dar de fapt nu mișcarea ca atare este importantă, ci forma acestei mișcări, felul ei de desfășurare Watteau se caracterizează printr-o tensiune ușoară a mișcării, datorită acestui fapt el ne introduce într-o altă lume ca El Greco Deosebirea dintre Watteau și El Greco este ca între grație și sublim, adică foarte mare Watteau se încadrează din plin în lumea simpatetică, însă, după cum am arătat, îmbinînd idealitatea acestei lumi cu mișcarea specifică tipului expansiv însă nota dominantă rămîne lumea idealității, a simpatiei, pe care o străbate cu pași săltăreți După teoria lui Eugenio D'Ors, Rafael intră în aceeași categorie cu Leonardo da Vinci Nu putem contesta că geometrismul compozițiilor lor îi apropie foarte mult, făcîndu-i reprezentanți de seamă ai clasicismului Și totuși, ce deosebire între lumile lor ! Neuitatul Henri Focillon îi caracterizează admirabil : ,,Ra-phael ecoute la musique, Leonard la compose" 1 Asemănarea lor este numai la suprafață : îi apropie numai conturul exterior al desenului însă din modul cum este strunită compoziția lor străbate o armonie cu to- 1 Henri Focillon НарЛвёІ, Paris 1926 p 57 170 Logica inimosului tul diferită La Rafael cîntă melodia beatitudinii cerești, la Leonardo răsună melodia mai gravă a clar-ob-scurului teluric Rafael plutește în lumea simpatiei ideale, în timp ce Leonardo se zbate în lumea încordărilor terestre Iată cum chiar cazurile concrete oferite de domeniul artei ne obligă să ieșim din cadrele celor două stiluri susținute de Eugenio D'Ors Analiza mai amănunțită a naturii ne-ar duce la același rezultat în definitiv, cine ar putea apropia mesteacănul grațios de stejarul vînjos ? E clar că alături de stilul impetuos al barocului și de stilul echilibrat al clasicismului trebuie să admitem, în acord complet cu genurile frumosului, un al treilea stil, anume stilul simpatetic Este un al treilea „eon", ca să întrebuințăm termenul lui Eugenio D'Ors, eonul care, grație tensiunii sale ușoare, tinde să răzbată spre idealitatea pură Aceste cîteva observații învederează, credem, că tricotomia frumosului pe care am expus-o are o bază justă și că se ivește cu necesitate în orice caz, din această expunere rezultă că problema stilului nu este o problemă independentă de cea a genurilor frumosului ; dimpotrivă, cele două probleme in fond sint identice Cîmpul esteticii, în care se îngrămădeau noțiuni ca : stiluri, tipuri, apoi categorii sau modalități ale frumosului, etc , care toate erau considerate ca probleme independente și se întretăiat! într-o cumplită neorîndu-ială, în felul acesta se clarifică Apare cu evidență că frumosul își are logica lui, că în sinul lui domină anumite norme inerente care în ciuda complexității întregului domeniu se afirmă cu consecvență ș’ fac posibil un discernămînt științific ÎNCHEIERE Vom recapitula acum pe scurt ideile principale din lucrarea de fața Ne-am exprimat mai întîi convingerea că viața, oricît de complexă ar li țesătura ei, este străbătută de anumite norme, de făgașuri raționale, în funcție de acestea se ivesc cu necesitate diferitele valori, spre realizarea cărora tinde omul Evoluția vieții omenești este, în fond, o dialectică a valorilor în sistemul de valori, frumosul ocupă un loc bine definit Cultul pentru el nu s-a ivit întîmplător, ci a rezultat din necesități adinei, din logica intimă a naturii umane Frumosul reprezintă o sinteză originară în jocul dialectic dintre adevăr și bine Judecind din punctul de vedere al atitudinii pe care o ia eul in lața diferitelor valori, am constatat că spre deosebire de adevăr, care este o valoare obiectiva, și bine, care este o valoare subiectivă, frumosul este o valoare coniec-tivă, adică obiectiv-subiectivă, ceea ce dovedește tocmai caracterul său sintetic Dar dacă frumosul se ivește în mod logic din jocul dialectic al valorilor, el ascunde și în făptura sa intimă o logică imanentă în esență el este un logodynamos, adică o unitate dinamică străbătută de o raționalitate 172 Logica Ігитошіиі inerentă vieții și întregii existențe, din care se cristalizează o sferă suprarațională Specificul frumosului este că din sînul lumii individuale el scoate în evidență unitatea, pe care o exprimă în forme concrete Această unitate nu este altceva decît sinteza adîncă a trăsăturilor esențiale care stau la baza existenței noastre și care țin în coeziune vastitatea lumii individuale, în frumos, unitatea inerentă lumii obiective se intîlneș1 te cu unitatea inerentă lumii subiective și se pun de acord De aici sentimentul de mulțumire pe care îl trezește Unitatea fiind pe primul plan, frumosul nu se adresează nici unei facultăți sufletești izolate, ci stratului originar al eului, în care forțele sufletești formează o unitate nediferențiată Nici emoționalismul, nici raționalismul în sensul consacrat al cuvîntului nu pot reda fenomenul estetic în esențialitatea lui adevărată Dacă este indiscutabil că frumosul trezește sentimente deosebit de adînci, aceasta se întimplă nu fiindcă el s-ar adresa afectivității luată ca facultate izolată, ci fiindcă în inferioritatea noastră se răsfrînge din plin rezonanța trezită de pulsația unitară a eului nostru Iar acea pulsație este adînc rațională, dar iarăși nu fiindcă ar fi stăpînită de rațiune ca facultate izolată, adică de abstracțiune, ci tocmai fiindcă este unitară, stăpînită de ordine, armonie, acord Aceasta pentru că însușirea fundamentală a rațiunii este năzuința spre unitate, însă nu numaidecît unitate pe plan abstract, — ceea ce este numai o derivație a ade’/ăratei raționalități, — ci pe un plan străbătut de pulsația vieții Din acest motiv, frumosul prin definiție este de natură rațională — de aici derivă logica lui de nedezmințit Aceasta însă nicidecum nu exclude intuitivitatea lui încheiere 173 Dar deosebit de important rămîne faptul că frumosul este de natură dialectică Dinamismul său are ia bază o tensiune între factori antagoniști Unitatea profundă prin care se caracterizează frumosul constă din dinamica unificatoare a antitezelor Aceasta îi dă \ ibrația plină de viață Specificul frumosului în sinul existenței constă din aceea că în el mișcarea dialectică este sesizată nemijlocit, la sursă, in mod intuitiv Tensiunea dialectică la rîndul ei poate să aibă grade variate în plină corespondență cu acestea se ivesc diferitele genuri ale frumosului cere înglobează varietățile cunoscute sub numirile de categorie, tip, stil etc Aceste genuri sînt expresia firească a unor norme imanente care călăuzesc jocul dialectic al frumosului și formează puncte de reper pline de semnificație Ele sînt deci dovada evidentă că lumea frumosului își are logica ei postfața După cum s-a putut vedea, ideile directoare din aceasta lucrare se desprind din problematica valorilor Ediția de față reproduce aidoma prima ediție din anul 1946, doar pe alocuri am adus precizări în redactare si mici întregiri în interesul clarității expunerii, Ținem să accentuăm însă ca nici prima ediție si nici ediția de față nu cuprinde concluzia ultimă din sinteza asupra lumii valorilor pe care o preconizăm Aceasta ar pretinde o scrutare mai amănunțită într-un orizont mai larg, ceea ce ar depăși scopul urmărit în această lucrare Aici am ținut să dam numai o schemă strict necesară pentru a învedera caracteristicile fundamentale ale valorii frumosului, pe care apoi se bazează un întreg sistem de estetică Pentru aceea accentul a căzut pe aspectele diferențiale și nu pe cele comune Subliniem însă și astă dată interdependența strînsă, din adîncimi, dintre categoriile de valori, lucru asupra căruia de altfel an insistat în expunerea noastră Cităm din capitolul Frumosul in sistemul de valori: „înainte de a merge mai departe pe firul care ne interesează, trebuie să accentuăm raportul foarte strîns care există intre diferitele categorii de valori Dacă în schema noastră ele fac im- Post iată 175 presia unor categorii destui de precis delimitate, in realitate ele sînt departe de a se afirma ca entități de sine stătătoare Aceasta, fiindcă atît lumea obiectivă cu aspectele ei variate, cit si lumea subiectivă cu năzuințele ei multiple, formează un complex cu tendințe unitare, în care totul se interpenetrează și se condiționează Nu-i mai puțin adevărat însă că în sînul acestor complexe se cristalizează anumite linii fundamentale, anumite directive în care se absoarbe, se sintetizează varietatea aspectelor ,și năzuințelor ( ) Așa se explică pentru ce categoriile de valori, pe de o parte, se pot bine distinge unele de altele, pe de altă parte nu se pot nega raporturile strînse care în fond există între ele" T a aceasta adăugăm că valorile dezbătute își au rădăcina in unitatea vieții, sînt cristalizări specifice din fluxul acesteia, cristalizări cu anumite trăsături și nuanțe proprii, dar care în fond iși păstrează pulsația elementară care mină spre unitate Deși s-au diversificat, tendința spre unitate persista ca urma a unității primare și ca năzuință de a depăși condiția existențială dată vizînd perfecțiunea Fără să intram aici in dezbaterea mai largă a acestei probleme, ne exprimăm părerea că centrul unității vizate îl formează adevărul, adică esența a ceea ce este Scrutarea a ceea ce este trezește năzuința spre bine și năzuința spre frumos, cu alte cuvinte : calea adevărului animă binele, și tot el animă și frumosul In felul acesta, din punct de vedere estetic, rămîne valabilă spusa lui Goethe : ,,Der Dichtung Schleier aus der Hand der Wahrheit" — vălul poeziei din mîna adevărului TABLA DE MATERII INTRODUCERE 5 Cap I — FRUMOSUL IN SISTEMUL DE VALORI 15 Cap II — RAPORTUL DINTRE FRUMOS SI CELELALTE VALORI SPIRITUALE 26 гСгр III — ESENȚA FRUMOSULUI 52 Сер IV — DIALECTICA FRUMOSULUI 96 Cap V — GENURILE FRUMOSULUI 130 ÎNCHEIERE 171 POSTFAȚĂ 174 И Clinelor; ІЛВТЕЛ FtJHRMAX Tehnoredactor; AURICA IONESCU Dat la cules 15 OG 1968 Пип de tipar 28 10 1968 Apărut 1968 Tiraj 4 1-10 ет drogate Hîrtie scris tip IA de 63 fjjm-Format 540x840/16 Coli ed 7,27 roii tipar 11 A nr 6 371 C Z pentru bibliotecile muri ?i mici 398 — 94 întreprinderea Poligrafica Informația** Str Brezoianu Nr 23-25 București Kepuhlica Socialistă România comanda nr 269